google/wiki40b huggingface dataset:
Magna Graecia

Utstrekning

Opprinnelig brukte romerne navnet Magna Graecia kun om strøket rundt den greske kolonien Graia (Γραία), men etterhvert dekket navnet hele det nevnte området.  
Med denne koloniseringen ble gresk kultur eksportert til Sicilia og Italia, og denne forente seg opp gjennom århundrene med den lokale kulturen og den romerske og latinske sivilisasjonen. 
Mange av de nye byene ble svært mektige og rike, som Kapuê (Capua), Neapolis (Νεάπολις, Napoli), Subaris (Σύβαρις, Sybaris).
Jelizaveta Glinka

Bakgrunn

Jelizaveta Glinka fullførte i 1986 et studium ved det medisinske fakultet i Det russiske statlige medisinske universitet i Moskva der hun tok grad i pediatriak anestesiologi. Hun giftet seg i USA og fikk i 1991 nok en medisinsk spesialutdannelse i palliativmedisin ved Dartmouth Medical School ved universitetet Dartmouth College. Hun arbeidet i fem år i forskjellige spesialklinikker. 
Da hennes mor ble syk, vendte hun tilbake til Russland. Hub arbeidet ført i Moskva, deretter i Ukraina.
Glinka grunnla i 1999 det første privake hospice i Kiev.
S-lån

S-lån er lån på spesielle vilkår som Norges Bank kan gi til banker i krise, det vil de si som har problemer med å få nok ansvarlig kapital gjennom vanlige lån. Slike lån er ikke gitt siden bankkrisen i begynnelsen av 1990-årene. Norges Banks hovedstyre vedtok i mars 2004 prinsipper og retningslinjer for å yte S-lån.
Xuan'en

Xuan'en (kinesisk: 宣恩县; pinyin: Xuān'ēn Xiàn) er et fylke i provinsen Hubei i Folkerepublikken Kina. Det er del av prefekturet Enshi.
I 1999 hadde fylket 336 639 innbyggere.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
4. divisjon fotball for menn 2010

Østfold Fotballkrets

Kilde: speaker.no

Oslo Fotballkrets I

Kilde: speaker.no

Oslo Fotballkrets III

Kilde: speaker.no

Buskerud Fotballkrets

¹ Drammen Fotballklubb trakk sitt andrelag.

Kilde: speaker.no

Rogaland Fotballkrets I

Kilde: speaker.no

Hordaland Fotballkrets I

Kilde: speaker.no

Sogn og Fjordane Fotballkrets

Kilde: Speaker.no

Nordmøre og Romsdal Fotballkrets

Kilde: Speaker.no
Skappels gate 2

Skappels gate 2 er en bygård i Hamar. Den er kjent som et kunstnerhjem ettersom forfatteren Rolf Jacobsen (1907–94) bodde her i årene 1961–1994.
Huset er oppført før 1849, og var den gang flyttet til byen fra Nes. Den blir beskrevet som «en interessant blanding av et representativt østlandsk våningshus, et italiensk renessansepalass og en forretningsgård i den nye byen Hamar»
Rolf og Petra Jacobsen, som begge var fra Solør, flyttet hit i 1961, etter flere omflakkende år i utkanten av byen. Fra 1949–52 bodde han på hybel i byen, fra 1952 til 1955 bodde familien på Nes, og fra 1955–61 i Vang (Hedmark).
Huset er ikke direkte gjengitt i Jacobsens forfatterskap, men jernbane er et motiv i forfatterskapet. Skappels gate ligger tett opptil Dovrebanen. Denne nærheten til jernbanen, og forfatterens fortrolighet med rutetidene, kom etterhvert til å bli en viktig del av mytologien rundt Jacobsen.
Huset eies i dag av Hamar kommune, og huser blant annet Frivillighetssentralen og Pensjonisthjelpen. Jacobsens leilighet disponeres av foreningen Rolf Jacobsens venner, og brukes til kulturformål.
Voksen skoles musikkorps

Voksen skoles musikkorps ble stiftet 24. november 1958 og er et av Oslos største korps. Korpset består av ca. 120 musikanter som danner et hovedkorps, et juniorkorps og et aspirantkorps. Voksen skole stod ferdig til skolestart høsten 1958 og innviet 18. august 1958. Samme høst ble også Voksen skoles musikkorps stiftet.
Det rekrutteres musikanter fra Voksen skole og Bogstad skole. Hovedkorpset dirigeres av Petter Langfeldt Carlsen, mens aspirant- og juniorkorpset dirigeres av Karin Nordli.
Voksen skoles musikkorps deltar årlig i Distriktmesterskapet for skolekorps (NMF Øst) og Norgesmesterskapet for skolekorps. I 2018 vant korpset 2. divisjon i DM og kom på 2. plass i 2. divisjon i NM. I 2019 vant Voksen skoles musikkorps 1. division I DM og korpset kom på 3. plass i 1. divisjon i NM.
Merck (tysk selskap)

Historie

Friedrich Jacob Merck kjøpte i 1668 Engel-apoteket i Darmstadt. I 1827 begynte Heinrich Emanuel Merck med industriell produksjon av alkaloider. 1889 overtok Georg Merck representasjonen i New York og grunnla datterselskapet Merck & Co.. Selskapene ble splittet etter første verdenskrig da selskapets aktiva i USA ble nasjonalisert og deretter omgjort til et selvstendig amerikansk selskap. Merck KGaA i Darmstadt eies fremdeles overveiende (74 %) av Merck-familien. Merck KGaA eier rettighetene til Merck-navnet i alle land unntatt USA og Canada. Det tidligere datterselskapet Merck & Co. opererer derfor som MSD utenfor USA og Canada, mens Merck KGaA opererer som EMD (forkortelse for «Emanuel Merck, Darmstadt») i USA og Canada.
Det levantinske havet

Det levantinske havet er den østligste delen av Middelhavet.
Det levantinske havet grenser til Tyrkia i nord, Syria, Libanon, Israel og Gazastripen i øst, Egypt og Libya i sør og Egeerhavet i nordvest. I vest ligger det åpne Middelhavet (også kalt Libyahavet) og grensen er definert som en linje fra neset Ra's al-Hilal i Libya til øya Gavdos, sør for Kreta. Den største øya i Det levantinske havet er Kypros. På det dypeste er havet 4 384 meter i Pliniusgropa, rundt 80 km sør for Kreta. Det levantinske havet dekker et område på 320 000 km².
Den nordlige delen av Det levantinske havet, mellom Kypros og Tyrkia blir kalt Det kilikiske havet. I nord ligger også de store buktene İskenderunbukta (nordøst) og ntalyabukta (nordvest).
Leviatan-gassfeltet ligger i dette området under Det levantinske bassenget.

Økologi

Suezkanalen som sto ferdig i 1869, knyttet Det levantinske havet til Rødehavet Rødehavet ligger høyere enn det østlige Middelhavet, så kanalen fungerer som et tidvannsområde hvor vann fra Rødehavet strømmer ut i Middelhavet. Bittersjøene, som er hypersaline naturlige innsjøer som danner en del av kanalen, blokkerte tilførselen av arter fra Rødehavet til Middelhavet i mange tiår, men etter hvert som saltinnholdet i sjøene ble likt det i Rødehavet, begynte planter og dyr å flytte seg videre i kanalen og har begynt å kolonisere det østlige Middelhavet. Denne vandringen blir kalt Lessepsvandringen, etter Ferdinand de Lesseps, sjefsingeniøren for kanalen.
Byggingen av Aswan-demningen i Nilen i 1960-årene har redusert tilførselen av ferskvann og slam til Det levantinske havet. Det har gjort havet relativt saltere og mer næringsfattig enn før, noe som har bevirket at det historiske viktige sardinfisket har kollapset. Dette har igjen vært til fordel for rødehavsartene som er vant med det saltere og mer næringsfattige Rødehavet.
Georg I av Hellas

Slekt

Han ble født som prins Vilhelm av Schleswig-Holstein-Sonderburg-Glücksburg og var nest eldste sønn av daværende prins Christian av Schleswig-Holstein-Sonderburg-Glücksburg (senere Christian IX av Danmark) og Louise av Hessen-Kassel. Han var broren til blant andre Alexandra av Storbritannia; gift med Edvard VII av England og Dagmar av Danmark; gift med Alexander III av Russland.
I 1853 ble faren utpekt til tronfølger i Danmark. Årsaken til dette var at den gamle linjen av Oldenburg-konger var i ferd med å dø ut, og at Louise av Hessen-Kassel var en av de nærmeste slektningene til den siste Oldenburg-kongen. De andre arvingene, medlemmer av huset Hessen, avstod til fordel for Louise av Hessen-Kassel og hennes mann. Huset Schleswig-Holstein-Sonderburg-Glücksburg var etterkommere i mannslinje av en yngre sønn av Christian III av Danmark og Norge, men hadde vært fraværende fra tronen siden 1500-tallet, og i stedet regjert som hertuger over en rekke ikke-suverene hertugdømmer i Schleswig-Holstein.

Konge av Hellas

Ved en sammenkomst i London mellom stormakterne Storbritannia, Russland og Frankrike ble han som syttenåring valgt til Hellas' konge etter britisk ønske, og England avsto til gjengjeld De joniske øyer til Hellas. Med en konge fra det nøytrale Danmark på tronen håpet man på ro i Hellas, som på den tiden var et urolig hjørne av Europa. Tre måneder etter at han hadde blitt valgt til konge, ble han innsatt på den greske tronen 30. mars 1863. Han tok kongenavnet navnet Georgios og lærte seg raskt gresk.
Selv om den nye kongen fra begynnelsen av ble møtt med skepsis fra grekerne, ble han etterhvert godt likt. Han styrte Hellas med større fremgang enn sin forgjenger, kong Otto. Utenrikspolitkken ble styrt i forståelse med stormaktene England og Russland. Han bremset nasjonalistene som ønsket krig mot tyrkerne, en stor del av nåværende Hellas hørte til Det osmanske riket. Han styrket det greske herredømmet over Thessalia og Epiros. Men han måtte erklære krig mot Tyrkia da Kreta gjorde opprør i 1896, og i 1897 erobret de Kreta. Hans tilbakeholdne utenrikspolitikk vakte en del misnøye i offiserkretser, og da han ikke ville innlemme Kreta i Hellas under den tyrkiske revolusjonen i 1908 ble han nødt til å godta, etter en offiserrevolt, kreteren Venizelos som utenriksminister. I oktober 1912 erklærte Hellas krig mot Det osmanske riket og året etter, i 1913, ble kongen drept av en beruset anarkist, læreren; Aleksander Schinas på åpen gate i Thessaloniki. Hans sønn Konstantin ble Hellas' nye konge
Han åpnet de første, i moderne tid, olympiske leker som ble holdt i Athen i 1896.
Kong Georg ble 6. oktober 1906 utnevnt til storkors av St. Olavs Orden.

Ekteskap

Da han var på besøk hos sin søster Dagmar i Russland traff han Olga Konstantinova, som var søskenbarn til tsar Alexander II av Russland. De giftet seg i 27. oktober 1867, og fikk åtte barn. Georg snakket som regel tysk med Olga, men engelsk med barna som hadde engelske barnepassere.
Hvite netter (1957)

Handling

Ungpiken Natalia treffer den unge mannen Mario som hun forteller sin historie om en mann som hun elsker og venter på. Mario tror henne ikke og blir selv forelsket i henne. Han ødelegger et brev hun vil sende den ham, og hun tror hun kan bli glad i Mario, men da hennes første elskede plutselig kommer, skjønner hun at det er ham hun elsker.
Sampford Courtenay

Historie

Sampford Courtenay er mest kjent for å være stedet hvor Bønnebokopprøret først begynte i 1549, og hvor opprørerne hadde sin siste skanse. Bakgrunnen var at tudortidens England forsøkte å fjerne seg fra det katolske, og blant annet ble liturgiske tekster på latin fjernet og erstattet av Book of Common Prayer («Den allmenne bønneboken») på engelsk. Særlig i Devon og Cornwall møtte dette stor motstand, til tross for at folk flest ikke forsto latin. I Sampford Courtenay tvang menigheten presten til å bruke den gamle boken. Lovens menn kom til den neste gudstjenesten for å sørge for at den nye ble brukt, folk hadde drukket sider og under håndgemeng under gudstjenesten ble den respekterte William Hellyons drept av et skudd da han forsøkte å ro ned lokalbefolkningen. Opphisset av mordet, ropte de at de skulle marsjere til London for å fortelle kongen hva de mente. Etter hvert fikk myndighetene samlet utenlandske leiesoldater som slo ned opprøret. Rundt 4000 mennesker skal dødd som følge av det.

Kultur

Sampford Courtenay er det området som forfatteren M.R. James (1862–1936) hadde i tankene for sin spøkelsesfortelling «Martin's Close», den sjette fortellingen i More Ghost Stories som ble utgitt i 1911. Vertshuset New Inn som opptrer i denne fortellingen er et faktisk sted og er i dag en vernet bygning i klasse II, opprinnelig bygget en gang på 1500-tallet.
De kappadokiske fedre

De kappadokiske fedre kalles Basilius den store, Gregor av Nazianz og Gregor av Nyssa, tre teologer som var knyttet til Kappadokia på 300-tallet.
New Orleans Pelicans

Hall of Fame

Det er foreløpig kun Robert L. Parish som  er innvalgt i Naismith Memorial Basketball Hall of Fame, og samtidig har har hatt tlknyttning til denne klubben.
Semanopterus tricostatus

Utseende

En middelsstor (ca. 15 millimeter), blankt svart hornbille. Hodet hos hannen har en spiss knøl midt i pannen. Pronotum er hvelvet, svært blankt og har en dyp lengdefure foran og bak, avbrutt i midten. Dekkvingene er mer eller mindre rødbrune og har markerte punktrader, med en innsenkning på sidene bak "skuldrene". Beina er kraftige, leggene på mellom- og bakbeina med tverrkjøler som har kammer av korte, kraftige børster.

Utbredelse

Slekten er utbredt i Western Australia og Northern Territory, Australia.
Eir

Den yngre Edda

I Gylvaginning i Den yngre Edda gir Den Høye (Odin) en kort beskrivelse av 16 åsynjer. Den Høye lister Eir som den tredje: «Ho er ein framifrå lækjar». I Skaldskaparmål i Den yngre Edda opptrer Eir enkelte utgaver i en liste over navn på valkyrjer, men Eir ikke oppført i listen over åsynjer i den samme teksten. Disse listene blir ikke alltid inkludert i moderne utgivelser av Skaldskaparmål.
Den islandske falkeorden

Den islandske falkeorden (islandsk: Hin íslenska fálkaorða) er Islands eneste orden. Den ble innstiftet 3. juli 1921 av kong Christian 10 av Island. Ordenen ble oppkalt etter motivet i Islands riksvåpen, som i 1903 var endret til å vise en sølvfalk i blått felt. Ordenen hadde kongen som stormester, en posisjon som ble overtatt av republikkens president etter 1944.

Insignier

Ved innstiftelsen fikk ordenstegnet for riddere en utforming som liknet korset i Dannebrogordenen. Det hvitemaljerte korset har en sentral oval der falken avbildes mot blå bunn. Korset var opphengt i ordensbåndet ved et ledd bestående av Islands heraldiske kongekrone. Ved overgangen til republikk i 1944 ble ordenstegnet endret den islandske kongekronen ble erstattet av et ornament. Ordensstjernen til storriddere er i sølv og har også midtmedaljon med falken i sølv mot blått. For storkors er ordensstjernen besatt med ridderkorset. Ved innføringen av republikken i 1944 ble kongemonogrammet erstattet av Islands riksvåpen i ordenskjeden. Ordenskjedet består deretter av ledd med blå medaljonger med falken vekselvis med riksvåpenet. 
Ordensbåndet er blått med hvite og røde kanter, Islands flaggfarger.

Tildeling

Den islandske falkeorden tildeles såvel islendinger som utenlandske borgere for tjenester for Island og menneskeheten. Ordenen tildeles av presidenten etter innstilling av et ordensråd på fem medlemmer. Tildeling skjer vanligvis 1. januar og 17. juni, men kan også finne sted på andre datoer. Ordenens stormester bærer storkors med kjede, ellers tildeles kjede bare fremmede lands statsoverhoder.

Norske innehavere

En rekke nordmenn er tildelt Den islandske falkeorden. Kong Harald V og dronning Sonja er innehavere av storkors.
Francis Uzoho

Landslaget

Han ble tatt ut i Nigerias tropp til VM i fotball 2018 i Russland.
Betna

Betna er ei grend i Halsa kommune på Nordmøre. Navnet «Betna» er avleid av å beite. Blekken barneskole ligger i Betna. Tidligere var det en nærbutikk, men blei nedlagt i 2004.
Under omlegginga av krysset i Betna mellom Europavei 39 og fylkesvei 65 blei det er funne spor fra ei jernalderbusetting, og Vitenskapsmuseet i Trondheim dreiv med arkeologiske utgravinger sommeren 2006.
Beixinkulturen

Beixinkulturen (kinesisk: 北辛文化, pinyin: Beixin wenhua) er en neolittisk kultur datert til 5400 til 4400 f.Kr, og er oppkalt etter sitt arkeologiske funnsted Beixin i provinsen Shandong i Kina. Den oppviser nære bånd til Dawenkoukulturen.

Utforskning og levninger

Landsbyen Beixin i byfylket Tengzhou ligger ved Gulelvens sørlige historiske nedre løp (nå løper elven ikke lenger her), og det var har at man i 1964 oppdaget rester av kulturen. Området ble utgravet i 1978 og 1979. Femti steder knyttet til kulturen er etterhvert blitt avdekket. Man dyrket hirse og brukte vannbøffel som trekkdyr.
Stedet ble i 2006 oppført på Folkerepublikken Kinas liste over kulturminner.
Chelsea FC i 2017–18

Tabell
Rhaetulus crenatus

Utseende

En middelsstor til stor (26-57 millimeter), avlang, matt svart hjortebille. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er nedoverbøyde og fint sagtannet på innersiden. Hos små hanner er kjevene kortere og mindre krummede. Et særtrekk ved denne slekten er at pronotums ytterkant er fint tannet. Denne arten er vanligvis helsvart, men dekkvingene kan være rødlige. Hunnen er mindre og blankere, uten de forstørrede kjevene. Hodet og pronotums sider er tett og kraftig punkterte, pronotums midtfelt blankt.

Utbredelse

Arten lever i det østlige og sørøstlige Asia, fra Korea til Thailand, dessuten i India (Arunachal Pradesh).
Rugby under Stillehavslekene 2007

Rugby under Stillehavslekene  2007. Rugby var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var i alt fem rugbyturneringer, sjumannsrugby og rugby league for menn, og tre rugby touchturneringer; for menn, kvinner og en mixedturnering. Fiji ble beste nasjon med tre gullmedaljer.
Verdenscupen i hurtigløp på skøyter 2011/12

Menn

Oppdatert pr dato etter 7 av totalt 7 verdenscupkonkurransestevner.

Kvinner

Oppdatert pr dato etter 7 av totalt 7 verdenscupkonkurransestevner.

500m

Oppdatert pr dato etter 12 av 12 konkurranser.

1500m

Oppdatert pr dato etter 6 av 6 konkurranser.

Fellesstart

Oppdatert pr dato etter 3 av 3 konkurranser.

Lagtempo

Oppdatert pr dato etter 4 av 4 konkurranser.

500m

Oppdatert pr dato etter 12 av 12 konkurranser.

1500m

Oppdatert pr dato etter 6 av 6 konkurranser.

Fellesstart

Oppdatert pr dato etter 3 av 3 konkurranser.

Lagtempo

Oppdatert pr dato etter 3 av 4 konkurranser.
Sanntidsinformasjon (kollektivtrafikk)

Sanntidsinformasjon er innen kollektivtrafikken et system som beregner et transportmiddels ankomst til eller avgangstid fra et stoppested, basert på informasjon om hvor kjøretøyet befinner seg på det aktuelle tidspunktet. Sanntidsinformasjon kan også inneholde annen informasjon om avgangen.

LED-skilt

Informasjonen vises vanligvis på skjermer på de mest trafikkerte stoppestedene.

Mobilapplikasjoner

I Oslo er denne informasjonen i tillegg tilgjengelig på SMS, WAP, via en mobilapplikasjoner til iPhone og Android samt via Trafikantens nettsider.
Kågeröd

Kågeröd er et tettsted i Svalöv kommune i Skåne län i Sverige. I 2010 hadde tettstedet 1 446 innbyggere.
I tettstedet finner man Kågerød kirke, hvor astronomen Tycho Brahes foreldre Otte Thygesen Brahe og hans kone Beate Clausdatter Bille ligger begravet. Cirka en kilometer øst for området ligger Knutstorp hvor Tycho Brahe ble født.
Folkeavstemning om brennevinsforbud

Folkeavstemningen om brennevinsforbud, dvs. forbud mot salg og servering av brennevin, var en folkeavstemning avholdt 5. og 6. oktober 1919, hvorav 61,6% av befolkningen i Norge var positive til det midlertidige brennevinsforbudet som inntrådte etter en del politiske stridigheter i 1916. Totalt ble det avgitt 797.474 stemmer, hvorav 489.017 støttet forbudet og 304.673 stemte imot, i tillegg til 2515 ikke godkjente stemmer.
Forbudet mot brennevin varte fra 1919 til 1926. I disse 7 årene var hetvin og brennevin bare tillatt som et legemiddel i Norge. Dette såkalte legemiddelet skulle etter hvert hjelpe mot alle mulige slags sykdommer.

Forbudstiden i Norge

Brennevinsforbud ble innført i Norge i august 1914, ved utbruddet av første verdenskrig, og omfattet forbud mot å brygge øl og lage brennevin av korn og poteter. Det var opprinnelig begrunnet i forsyningssituasjonen under krigen, men avholdspolitiske synspunkter kom stadig sterkere inn i bildet etter hvert som restriksjonene i de første krigsår ble lettet. Det endelige brennevinsforbud ble innført 1916 og varte til 1927, men ved krigens slutt i 1918 falt de rent krisemessige begrunnelser for brennevinsforbud bort. Den 5. og 6. oktober 1919 ble det holdt en rådgivende folkeavstemning over lovfestet varig forbud mot tilvirkning, innførsel og omsetning av brennevin og sterk (het) vin. Omkring 2/3 av de stemmeberettigede avga stemmer, og 489 017 (61,6%) svarte ja, mens 304 673 stemte nei. Ved forbudsavstemningen 1919 ble det benyttet betegnelsene : Ja (for brennevinsforbud) og Nei (imot brennevinsforbud).
Det var imidlertid en stor forskjell på by og land i denne saken, ettersom det i byene var en grei majoritet mot forbudet (55,5% mot), mens det på landsbygden var en desto større støtte for forbudet (70,1% for). Det er dermed grunn til å tro at avholdsbevegelsen hadde større oppslutning på landet enn i bybefolkningen. I de enkelte fylkene var det også stor variasjon.

Avstemning om opphevelse av forbudet

Etter lang politisk strid, som at statsminister Berge stilte kabinettsspørsmål om opphevelse av forbudet sommeren 1924, men ble nedstemt i Stortinget, ble ny folkeavstemning avholdt 18. okt. 1926, og denne gang stemte 531.084 (55,7%) mot fortsatt forbud, 423.031 (44,3%) for. Brennevinsforbudet ble således formelt opphevet i 1927, men forbudet mot hjemmebrenning (av sprit) består til dags dato. 
Vinmonopolet ble etablert i 1922 som et privat aksjeselskap under statlig kontroll. Etableringen var en konsekvens av reglene i forbudstiden, mens navnet har sin opprinnelse i at det på etableringstidspunktet bare var tillatt å selge vin i Norge. Etterhvert kjøpte staten ut de private eierne, og siden 1939 har Vinmonopolet vært et fullt ut statlig foretak.
Granåsen (Vefsn)

Granåsen er en fraflyttet gård i Vefsn kommune i Nordland. Den ligger for seg selv i et større utmarkområde mellom Drevjadalen og Fustvassbygdene. Granåsen grenser mot Bergsnevet i nord, og øst for bygda strekker det seg en smal flik med utmark som tilhører Brattbakken. I sør grenser Granåsen til Lindset og Søfting i vest mot Holand og Nyland. Geologisk er området interessant på grunn av forekomstene av dolomittmarmor. Granåsen dolomittfelt ligger i dette området, og det har blitt gjort betydelige grunnundersøkelser med tanke på kommersiell utvinning.

Historie

Det framgår av en grensegangssak fra 1749 at Granåsen har blitt uskillt fra Lindset. Det antas at Granåsen i sin tid har vært brukt som seter for Lindsetgårdene. Den tidligste dokumentasjonen på bosetning er fra 1655-73, da skal en Jon Jonson ha vært der. Man går ut fra at det er han som har ryddet bruket. Gården ble fraflyttet på 1980-tallet.

Samferdsel

Fylkesvei 252 går fra Baåga bru ved Fustvatnet, og til Drevjadalen. Fra denne veien er det gårdsvei gjennom skogterreng til gården.